Jo Black maak rolprentdebuut in 'Susters' | Radio 94.3FM
Die rol self is volgens Jo kleinerig, maar hy speel homself en ten minste het hy "baie ervaring in die vertolking van daardie rol." Fliekvlooie kan selfs 'n paar blomme in daai baard van hom te wagte wees.
Moeilik om te dink dat hy tussen sy besige program gevul met konserte en Be That Guy verskynings by skole regoor die land, nog tyd kon inruim vir 'n rolprent ook. As mens hom vra oor wat sy vrou en kinders gedink het oor sy verskyning in 'n rolprent, antwoord hy skamerig dat hulle mal daaroor was.
Boonop sing die platinumverkoper-kunstenaar die titelsnit van die rolprent, Nooit Alleen, saam met Leah en die liedjie het reeds die nommer 1 posisie op radiostasies se trefferslyste regoor die land bereik.